Час імкліва бяжыць. Змянілася не адно пакаленне супрацоўнікаў і чытачоў. Калектыў бібліятэкі па-ранейшаму ў пошуку новых творчых ідэй і падыходаў да абслугоўвання і задавальнення патрэб сваіх карыстальнікаў, стварэння сучаснага інфармацыйнага асяроддзя. Усе дасягненні бібліятэкі ад першых дзён да сучаснасці - гэта вынік жыцця, працы, адданага служэння справе не аднаго пакалення яе супрацоўнікаў. Дзякуючы плённай працы людзей, якія ўсе свае веды, майстэрства і творчасць аддаюць асвеце гарамадства, развіццю духоўнасці і павышэнню яго культуры, цэнтральная раённая бібліятэка імя В.Ф. Праскурава адпавядае свайму галоўнаму прызначэнню – з’яўляцца кніжнай скарбніцай Ганцаўшчыны.